ರಾಜ್ಯದಲ್ಲಿಂದು ಹೆಚ್ಚುಕಡಿಮೆ 9,000 ಹೊಸ ಕೊವಿಡ್19 ಸೋಂಕಿತರು! ರಾಜ್ಯದಲ್ಲಿ ಕೊರೊನಾ ಸೋಂಕಿನಿಂದ ಇಂದು 136 ಜನರು ಸಾವನ್ನಪ್ಪಿದ್ದು 8,960 ಜನರಿಗೆ ಹೊಸದಾಗಿ ಕೊರೊನಾ ಸೋಂಕು ದೃಢಪಟ್ಟಿದೆ . ವೈದ್ಯಕೀಯ ಶಿಕ್ಷಣ ಖಾತೆ ಸಚಿವ ಡಾ . ಕೆ . ಸುಧಾಕರ್ ಅವರು ಇಂದು ಸಾಯಂಕಾಲ ಮಾಧ್ಯಮದವರೊಂದಿಗೆ ಹಂಚಿಕೊಂಡಿರುವ ಮಾಹಿತಿಯ ಪ್ರಕಾರ ರಾಜ್ಯದಲ್ಲಿ ಕೊವಿಡ್ 19 ಗೆ ಸಂಬಂಧಿಸಿದ ಸಾವುಗಳ ಸಂಖ್ಯೆ 5,368 ಅಗಿದ್ದು , ಸೋಂಕಿತರ ಸಂಖ್ಯೆ 3,18,752 ಕ್ಕೇರಿದೆ . ಬೆಂಗಳೂರಿನಲ್ಲಿಂದು 41 ಜನ ಸೋಂಕಿಗೆ ಬಲಿಯಾಗಿದ್ದಾರೆ ಮತ್ತು 2,721 ಜನರು ಸೋಂಕಿತರ ಪಟ್ಟಿಗೆ ಸೇರಿದ್ದಾರೆ . ರಾಜಧಾನಿಯಲ್ಲಿ ವೈರಸ್ನಿಂದ ಪೀಡಿತರಾದವರ ಸಂಖ್ಯೆ 1,21,44 ಹಾಗೂ ಇದುವರೆಗೆ ಬಲಿಯಾದವರು 1,886. ರಾಜ್ಯದಾದ್ಯಂತ ಸೋಂಕಿತರ ಪೈಕಿ 2,27,019 ಜನ ಗುಣಮುಖರಾಗಿ ಮನೆಗಳಿಗೆ ವಾಪಸ್ಸಾಗಿದ್ದಾರೆ ಉಳಿದ 86,346 ಸೋಂಕಿತರಿಗೆ ನಿಗದಿತ ಕೊವಿಡ್ ಆಸ್ಪತ್ರೆಗಳಲ್ಲಿ ಚಿಕಿತ್ಸೆ ನೀಡಲಾಗುತ್ತಿದೆ . Copyrights 2019 TV9 Kannada. All rights reserved.Designed and Developed by Veegam Software Pvt Ltd.